|  |
| --- |
| **Hvad er et projekt?**  **Refleksionsøvelse** |
| **Formål:**  At undersøge egne opfattelser af projektbegrebet og afklare bogens definition af et ”projekt” |
| **Indhold:**  Opgaven knytter sig til bogens gennemgang og definition af et projekt i kapitel 2, afsnit 2:   * Projekter er unikke * Projekter er tværfaglige af natur – illustrér eventuelt * Projekter er midlertidige * Projekter er målrettede |
| **Proces:**  **OBS!**  Der er ingen forberedende introduktion til begreberne!  Arbejd to-og-to eller i grupper:   1. Besvar nu følgende spørgsmål:    1. Hvad er et projekt? 2. Notér på en flip og del i plenum. 3. Præsenter og gennemgå nu bogens definition af ”et projekt”.   Diskuter herefter bogens definition og dens betydning for det at arbejde med projekter.  Og søg svar på ”Hvad er det særlige ved projekter?”  Denne opgave kan med fordel gennemføres sammen med opgaven nedenfor, så begge spørgsmål stilles samtidigt. |

|  |
| --- |
| **Hvornår er et projekt en succes?**  **Refleksionsøvelse** |
| **Formål:**  At undersøge succesbegrebet og skelne mellem de to former for succes i projekter, som de fremstilles i bogen:   * Projektstyringssucces * Projektsucces |
| **Indhold:**  Opgaven knytter sig til bogens gennemgang succesbegrebet i kapitel 2, afsnit 3   * Projektstyringssucces: Gennemført som aftalt ift. målopfyldelse – til tiden – indenfor budgettet * Projektsucces: Projektet har den forventede effekt ift. Basisorganisationen, dvs. dem der skal have nytte af projektet. |
| **Proces:**  Arbejd to-og-to eller i grupper:   * Besvar følgende spørgsmål:   + Hvornår er et projekt en succes**?** * Notér på en flip og del i plenum.   Præsenter nu definitionen af de to begreber i plenum:   * Diskuter sondringen mellem de to former for succes * Vurdér hvad det betyder for måden at arbejde med projekter på |